# Francesc Vilaró i Carbonell

Francesc Vilaró i Carbonell (Palafrugell, Baix Empordà, 12 d'octubre de 1885 - Granollers, Vallès Oriental, 26 de març de 1966) fou un instrumentista de tenora, pedagog i compositor de sardanes i de nombroses composicions corals i religioses. Ocasionalment usà el pseudònim Vilanell.

## Biografia

El seu pare, organista de Palafrugell, li va donar els seus primers estudis musicals de solfeig i piano, que continuaren amb el mestre Molins (violí). Va ser present al Concurs de Cobles que es va fer a Barcelona el 1902, i oir el gran tenora Albert Martí va despertar la vocació d'en Francesc per aquest intrument, i la voluntat de demanar a en Martí que l'ensenyés a tocar-lo. Als 18 anys, i després de perfeccionar-se amb Joan Lamote de Grignon, va ingressar a la cobla La Principal de Palafrugell com a tenora. A l'any següent va ser requerit com a organista a Arbúcies, així com a mestre de música i per formar-hi una cobla. En aquesta població va escriure la primera sardana (La Moreneta del Montseny, 1908) i va desenvolupar una profunda tasca docent amb alumnes con Francesc Riumalló i Joan Bosch.
L'any 1913 va deixar Arbúcies i es va traslladar a Granollers, on continuà ensenyant música i fundà la cobla Vilaró, nodrida per alguns membres de la família Vilaró i en actiu fins al 1936. Havia actuat breument, durant uns mesos, a la cobla Barcelona. Després de la guerra fou director i tenora solista de la cobla Unió Artística de Granollers.
A la capital del Vallès Oriental va assumir la direcció del cor de la societat coral Amics de la Unió substituint-ne el director anterior, Jaume Arumí, mort prematurament aquell mateix any. Aquest cor havia estat dirigit anys abans per Antoni Juncà, que fou qui el va recomanar, segons consta a les actes de l'entitat que es conserven a l'Arxiu Municipal de Granollers.
A Granollers també hi va formar, el 1914, l'orquestra Vilaró, que seria molt activa a la comarca.
El seu germà Felip va ser fiscornaire i compositor de sardanes, i el seu fill, Josep Maria Vilaró i Pascual, va ser instrumentista de tible, pianista i compositor de fecunda producció.

## Obres

* Cruzando el Ebro (1960), vals
* Dansa de Sant Feliu Sasserra, arranjament per a cobla

### Sardanes

* A la treballada, per a piano
* Al despuntar l'aurora (1943)
* L'aplec de Lliçà (1960)
* Aquelles enramades
* Camí de Riells (1955)
* Camperola
* Cançó d'abril, enregistrada en disc "de pedra"
* Cant de primavera
* Cant del pastoret (1927)
* El cant del rossinyol (1920)
* Cap al tard, enregistrada en disc "de pedra" per La Principal de Palafrugell (Barcelona: Compañía del Gramófono Odeón, ca 1917)
* La caseta del veral
* La casserra (1920)
* Conxita (1927)
* Els dansaires de Lliçà (1928), signada amb el pseudònim Vilanell
* Dins la roureda
* Dol d'enamorat, amb el pseudònim Vilanell
* Dolça mirada (1952)
* En Ton paleta (1929). Enregistrada per la Principal de la Bisbal en diversos discos single i LP (Barcelona: Discophon, 1968 SC 2034; 1975 STER 56, STER 77, E-7138)
* Enyorament de l'amor
* Flor de Teià (1919)
* Flor del camp (1916)
* Flors de primavera
* Flors del Montseny
* La font de Sant Hilari (1958)
* La font del Briançó
* La font del rossinyol (1951)
* Fulles de rosa
* La gralla del pastor (1934)
* Guillermina
* Jorn de festa (1947)
* Mar de Tamariu (1965)
* Maria Àngels
* Marisefa (1956)
* Matinada (1914)
* Matinada alegre
* Merceneta
* La més alegre (1953)
* La Moreneta del Montseny (1908), la primera
* Muntanyes del Canigó
* La non non del rossinyol
* Ofrena
* La pastora del Cadí (1962)
* Pastora galana (1945)
* Picardia (1950)
* La plana riallera (1931)
* Pluja de roses, enregistrada
* Primavera, enregistrada
* La pubilla del Vallès (1929)
* Record
* Record de Llerona (1960)
* Recordant aquelles enramades (1960)
* Records d'amor
* Retorn (1917)
* La rondalla (1923)
* La rosella
* Rosina. Enregistrada en disc "de pedra (Barcelona: Odeón, 1926)
* El rossinyol alegre (1956), obligada de tible
* Santa Fe (1947)
* So de festa (1952)
* Sol naixent
* Sota d'un faig
* Tornant d'aplec (1945)
* La tranquil·la (1954)
* Vesprada (1913)

## Referències

* ↑ «Biografia, basada en el Diccionari d'autors de sardanes». [Consulta: 9 febrer 2021].
* ↑ Rofes, P «Francisco Vilaró Carbonell». Carnet del sardanista, 11 al 18 diciembre 19471exemplar=núm. 115, pàg. 3-6.
* ↑ «Fons Societat Coral Amics de la Unió | Ajuntament de Granollers». [Consulta: 29 abril 2024].
* ↑ Susqueda54. «FOTOS DE COBLES, ORQUESTRES I CONJUNTS DE CATALUNYA: VILARÓ», dimecres, 17 febrer 2016. [Consulta: 29 abril 2024].
* ↑ «Llista de sardanes a Sardanista.cat». [Consulta: 9 febrer 2021].